ساڵی 1940 کاتێ ئەڵمانەکان فەرەنسایان داگیرکرد و پاریسی پایتەختیان وێران کرد، ماریشال فیلیپ بیتان کەپێشتر سەرۆک وەزیرانی فەرەنسا بوو ھاوکاری ئەڵمانەکان و خیانەتی لەگەل وڵاتەکەی کرد. لە ژەنەراڵ دیگۆل- یان پرسی بۆچی بیتان خیانەتی کرد؟ لەوەڵامدا وتی: چونکە مێژوی فەرەنسای نەخوێندۆتەوە.
خوێندنەوەو تێگەیشتن لەمێژوو، یەکەمین وانەی نیشتمانییە بۆ سەرکردە سیاسییەکان کەھەنگاو و ھەڵوێستیان لەئاست دوژمن و داگیرکەراندا بەرجەستە دەکات.
مێژوی کورد لەلایەک خاڵی نییە لەسەرکردەی دڵسۆزو لەھەمان کاتیشدا پڕە لەخیانەت و نۆکەری بۆ داگیرکەران، ھەرئەو لاپەڕانەی مێژووى سەرکردەو بزوتنەوەو شۆرشەکانى دەخەنە بەردەم ویژدان و دادگای گەل. ئەگەر مێژووی کورد جێی شانازی یان شەرمەزاری بێ، بەڵام ئەو ڕاستییە دووپات دەکاتەوە کە بەدرێژایی مێژوو دەیان و بگرە سەدان ئیمپراتۆرو ھێزی داگیرکەر کوردستانیان خستە ژێر دەسەڵاتی خۆیانەوە سەرەنجام لەژێر ھەر بارودۆخێکدا خۆیان ڕانەگرت و کوردستانیان بۆخاوەنەکەی بەجێ ھێشت.
ئەگەر نۆکەرایەتی بۆ داگیرکەران لە سەدەو ساڵانی ڕابردووی سەرۆک ھۆزو تەنانەت بەناو سەرکردە سیاسییەکان بەخیانەت لەقەڵەم بدرێ ئەی دەبێ لەسەردەمی ئێستادا جاشایەتی بۆ تورک و شەڕی براکان بەچ تاوانێک پۆڵێن بکرێ؟
لەمێژووی ھیچ گەل وڵاتێکدا نەبووە نۆکەرو خیانەتکاران لەسایەی داگیرکەراندا مەرامە سیاسیەکانیان بێننەدی، چارەنوسیان لەبەرامبەر خوداو گەل و مێژوو ڕیسوایی و شەرمەزارییە و پاداشتیان لەلایەن داگیرکەرانەوە لەوکیسە پارەیە زیاتر نابێ کە ناپلیۆن لەڤیەننا لەسەر ئەسپەکەیەوە بۆ نۆکەرەکەی نەمسای فڕێدا.کە ئەڵمانیای نازی شکستی ھێنا دادگا سزای مەرگی بەسەر ماریشال بیتان سەپاند، بەڵام دیگۆل سزاکەی بۆ زیندانی ھەمیشەیی سوککرد ساڵی1955 لەزیندان مرد.
ژه‌نه‌ڕال جیاب ده‌ڵێت: داگیرکه‌ر ده‌به‌نگه‌، به‌ڵام ئه‌وانه‌ی پێشی ده‌که‌ون و هاوکاری ده‌که‌ن ده‌به‌نگترن…
کاتژمێرو ئابڕوو
ئابڕوی خۆتم پێ بده‌ و کاتژمێرێکت پێ ده‌به‌خشم که‌کاتی داگیرکردنت پێشان بدات.
جارێکیان لە فلادیمێر پۆتینیان پرسی که‌ خۆرئاواییه‌کان به‌دیکتاتۆرو هه‌رخه‌ریکی خۆ پڕچه‌ککردن‌ ناو زەدیان دەکرد، ئەویش له‌وه‌ڵام دا ئه‌م چیرۆکه‌ فۆڵکلۆریه‌ کۆنه‌ی ڕووسی گێڕاوەتەوە: خێزانێک هه‌بوون خاوه‌ن کێڵگه‌و باخێکی گه‌وره‌بون، مه‌رو ماڵات و مانگا و ئه‌سپیان تێدا به‌خێو ده‌کرد و، به‌روبومی هه‌مه‌جۆر و گه‌نم و خێروبێرێکی زۆری به‌رهه‌م ده‌هێنا. هه‌هوو هه‌فته‌یه‌ک گه‌وره‌ی خێزانه‌که‌ به‌ربومی ئه‌و ڕه‌زو باخه‌ی کۆده‌کرده‌وه‌ و ده‌یبرده‌ بازارو ساغى دەکردەوە، له‌وسه‌ره‌وه‌ پاره‌یه‌کی باشی ده‌هێنایه‌وه‌ و ته‌نها کورە گەنجە هەرزەکارەکەى بەدیار دایک و خۆشک و مناڵ له‌وێ ده‌مایه‌وه‌ بۆ پاسه‌وانی و گه‌نجه‌که‌ش شاره‌زای به‌کارهێنانی چه‌ک بوو. ڕۆژێک له‌کاتی پاسه‌وانی به‌ناو سنوری کێڵگه‌و باخه‌که‌ ده‌گه‌ڕا چه‌که‌که‌ی به‌شانه‌وه‌ بوو، چه‌ند پیاوێکی ده‌نگ دا و ڕایگرتن له‌دووری خۆی و، به‌قسه‌ی خۆش و شیرین که‌وتنه‌ گفتوگۆ له‌گه‌ڵی و پێیان ڕاگه‌یاند که‌ ئێمه‌ هیچ مه‌به‌ستێکمان نییه‌ ته‌نها بۆکارێکی خێر هاتوین، به‌ڵام له‌ڕاستی دا ئه‌وانه‌ تاقمێ دزو جه‌رده‌ بون و شاره‌زاییان له‌ دزی و تالان و هه‌ڵکوتانه‌ سه‌ربوون.کاتژمێرێکی زۆر جوان و به‌نرخیان پێشان دا و به‌شانوباڵی ئه‌و کاتژمێریان هه‌ڵده‌دا. پاسه‌وانه‌ گه‌نجه‌که‌ حه‌زی چوه‌ کاتژمێره‌که‌ پێی گوتن حه‌زده‌که‌م شتێکی وام هه‌بێ، کاتێ جه‌رده‌و دزه‌کان دڵنیا بون که‌ دڵی پێوه‌یه‌تی ئاره‌زوو ده‌کات خاوه‌نی بێ، که‌وته‌ پرسیارو ئه‌وه‌ نرخی چه‌نده‌؟ جه‌رده‌کان پێیان ڕاگه‌یاند که‌نایفرۆشن پێشنیاریان بۆکرد ئاڵوگۆڕی پێبکه‌ن له‌گه‌ڵ چه‌که‌که‌. ته‌نانه‌ت هێنده‌ی نه‌مابوو ڕه‌زامه‌ندی نیشان بدات، دوای بیرکردنه‌وه‌یه‌کی باش په‌شیمان بۆوه‌ پێی ڕاگه‌یاندن ڕۆژێکی تر وه‌رنه‌وه‌. دزو جه‌رده‌کان که‌زانییان نه‌یانتوانی به‌فێڵ و ته‌ڵه‌که‌ کڵاوبکه‌نه‌ سه‌ر ئه‌وگه‌نجه‌ ڕۆیشتن. که‌ ئێواره‌ باوکی و براکانی گه‌ڕانه‌وه‌ چیرۆکه‌که‌ی بۆ گێڕانه‌وه‌ و باسی به‌نرخی و جوانی کاتژمێره‌که‌ی بۆ باوک و براکانی ده‌کرد، باوکی وتی: زۆر باشه‌ چه‌که‌که‌یان پێ بده‌و کاتژمێره‌که‌ وه‌رگره. به‌ڵام کاتێ هیرش ده‌که‌نه‌ سه‌رت و مه‌رو ماڵات و گاوگۆتاڵ به‌روبومی ڕه‌زوباخه‌که‌ تاڵان ده‌که‌ن و لاقه‌ی دایکت و خوشکت و براکانت ده‌کوژن تۆش له‌و کاته‌ هه‌ر سه‌یری کاتژمێره‌ جوانه‌که‌ بکه‌و بڵێ ئای کاتژمێره‌که‌ چه‌نده‌ به‌نرخ و جوانه‌ کاتژمێر ئه‌وه‌نده‌یه..
کوڕه‌ گه‌نجه‌که‌ له‌مه‌به‌ست گه‌یشت و چه‌که‌که‌ی لا خۆشه‌ویست تر بوو و زانی گه‌مژه‌یی و هه‌ست و سۆز جولاندن، واته‌ مردن و له‌ناوچون به‌ده‌ستی دوژمنان..
ئێستا له‌خۆرئاوا دیموکراتیه‌ت و مافی مرۆڤ و ئازادی وه‌ک له‌ده‌ست کردنى ئه‌و کاتژمیره‌ وایه‌ که‌ خائینان ده‌یانه‌وێ له‌ده‌ستی بکه‌ین تا ئه‌وه‌ی گه‌لان به‌ده‌ستیانه‌وه‌یه‌ له‌چه‌کی به‌رگری و نیشتیمان په‌روه‌ری دایماڵن و یه‌ک ڕیزی گەلان تێک بدەن که‌نایانه‌وێ خاکی نیشتیمان گه‌له‌که‌یان بفرۆشن کەمه‌به‌ستیانه‌ ئاڵ و گۆڕى پێبکەن. هه‌ندێکی دیکه‌ی گێل و گه‌مژه‌ به‌قسه‌و دروشمی باق و بریق و درۆیان هه‌ڵده‌خه‌ڵه‌تێن و باوه‌ڕیان پێده‌که‌ن…
هه‌رگیز خاکی ووڵات مه‌فرۆشن تا کاتژمێرێکی جوانتان هه‌بێ تا کاته‌کانی داگیرکردن و لاقه‌کردنی که‌س و کارتان و به‌تاڵان بردنی سه‌روه‌ت سامانی ووڵاته‌که‌تانی پێ بزانن.
سیخوڕی بۆ دوژمنانی گه‌ل و نیشتیمان مه‌که‌ن و باوه‌ر به‌قسه‌ی دزو تاڵانچی که‌به‌قسه‌ی خۆش و هه‌نگوینی بۆتان ده‌که‌ن باوه‌ڕ مه‌که‌ن، مه‌بنه‌ که‌واسوری به‌رله‌شکری دوژمن.. زۆر به‌داخه‌وه‌ ئێمه‌ی کورد له‌دێر زه‌مانه‌وه‌ به‌فریو و قسه‌ی دوژمنانمان هه‌ڵخه‌ڵه‌تاوین تاڕۆژگاری ئه‌مڕۆش هه‌ر به‌رده‌وامین.
About
Latest Posts
عوسمان عومەر
Latest posts by عوسمان عومەر (see all)
عوسمان عومەر: خۆ بەکۆیلەکردن.! - 2022-11-17
پەند و وانەى گەلان. - 2022-10-08
کە په‌روه‌رده‌ دارما، داڕمانى ده‌وڵه‌تیشى پێوەیە. - 2022-09-15
ڕێدۆزیی بابەت
عه‌بدوڵا که‌ریم مه‌حمود: له‌ پێناو سه‌رمایه‌ی پرۆژه‌ی که‌رته‌ تایبه‌تیه‌کانیان،که‌رتی گشتی خزمه‌تی هاوڵاتیان ئیفلیج ده‌که‌ن!
نەبەز جەلال: حاڵی مام حاجی.!
مانیفێستی ناتۆ، زۆر گرنگە بۆ خوێندنەوە
ببن بە هاوڕێمان
https://www.facebook.com/Mallpari-wtarikurd-107266495356764
ببن بە هاوڕێمان
Tweets by @https://twitter.com/wtarikurd
وەرگێڕان
وەرگێڕان
حەسەن یڵدرم: مانگرتن و ناڕەزایەتییەکان لە تورکیا بۆ زیادکردنی کرێ و مووچە لە بەرانبەر بەرزبوونەوەی هەڵاوسانی پارە.
زاهیر ىاهیر 2022-11-12
وەرگێڕان
هێڤار حەسەن: بنەچەی دروشمی” ژن . ژیان . ئازادی.
گۆران هەڵەبجەیی 2022-10-27
وەرگێڕان
دەیڵ سی کۆپڵاند: کاتێک کە بازرگانیی دەبێتە هۆی شەڕو بەرەو جەنگ دەڕوات! چین و ڕوسیا، سنووری پشتبەستن و وابەستەبوونیان.
حەسەن ڕازانی 2022-09-17
وەرگێڕان
ئارش رەیسینەژاد: شای ئێران و کوردی عێراق و شیعەی لوبنان.
عەتا قەرەداخی 2022-09-01
یاسایی
یاسایی
بەهرۆز جەعفەر: لە کوێدا یاسایەک بۆ نەوت و گازی عێراق دەربکرێت؟
بەهرۆز جەعفەر 2022-08-13
یاسایی
لوقمان مستەفا: ڕەھەندە یاساییەکانی پەیماننامەی سیڤەر.
لوقمان مستەفا سالح 2022-08-07
یاسایی
لوقمان مستەفا ساڵح: دیاردەی چەکداری و سزای یاسایی.
لوقمان مستەفا سالح 2022-07-05
یاسایی
هیوا ناسیح: چۆن ڕێکخراوی ئه‌منستی ئینته‌‌رناشناڵ هاته‌ پاڵ که‌یسی دادگاییکردنی نزار خه‌زره‌جی؟
هیوا ناسیح 2022-05-18
یوتوب و ڤیدیۆ
یوتوب و ڤیدیۆ
پشکۆ ناکام: باج ..
پشکۆ ناکام 2021-05-05
یوتوب و ڤیدیۆ
زەبەنگ بەهادین: دەشنێ موراد راستیەکانی ووت.
زەبەنگ بەهادین 2021-04-01
یوتوب و ڤیدیۆ
کاترین بۆرنمیولەر: دەبێت هەمووان سەرکۆنەی هێرشەکەی تورکیا بۆ سەر ئەفرین بکەن.
میران محەمەد 2018-02-08
یوتوب و ڤیدیۆ
بەڵگەی دەنگی. ئایا کاک مەسعود بۆ سەردانی ئێرانی نەکرد، هۆکار چییە, ژووری عەمەلیاتی پارتی هەڵوێستی چییە؟.